རྔ་བྲོ་ནི།བྲོ་པ་རྣམས་ཀྱིས་སྐེད་པར་རྔ་ཆུང་སྒོར་མོ་རེ་བཏགས་པ་དང༌།སྟོད་དུ་དར་ཚོན་སྣ་ལྔ་གྱོན་ཐོག་བྲོ་དཔོན་གྱི་སྣེ་འཁྲིད་འོག་རྐང་བྲོ་ལག་བརྡུང་སྟེ་རྐང་པས་བྲོ་འཁྲབ་པ་དང་ལག་པ་རྔ་བརྡུང་སྟེ་འཁྲབ་པའི་གནའ་བོའི་བྲོའི་བྱེ་བྲག་ཅིག་ཡིན་༼རྒྱལ་རབས་གསལ་བའི་མེ་ལོང༽སོགས་ལ་འཁོད་པར་གཞིགས་ན།རྔ་བྲོ་ནི་ཆོས་རྒྱལ་སྲོང་བཙན་སྒམ་པོའི་སྐུ་དུས་སུ་དར་བ་གསལ་པོར་རྟོགས།རྔ་བྲོ་འཁྲབ་སྐབས་བྲོ་པ་བཅུ་ཕྲག་འགའ་ཞིག་མཉམ་དུ་འཁྲབ་དགོས་ལ།འཁྲབ་ལུགས་ནི་འཁྲུག་བྱ་དོད་པ་དང༌།བག་ཡངས་པ།སྤྲོ་གསེང་གི་རྣམ་པས་ཁེངས་པའི་དམིགས་བསལ་ཁྱད་ཆོས་ལྡན་ཞིང༌།བྲོ་གཞས་ཀྱི་ཚིག་ནི་གོང་དུ་བཀོད་པའི་བྲོ་རིགས་གཞན་དང་རྩ་བའི་ཆ་ནས་གཅིག་མཚུངས་ཡིན།།